Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 2 Pv 532/10/1104	Bratislava IV, 15.11.2013
EEČ : 2-11-151-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 4.11.2011, spisová značka 2 Pv 532/10/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo vedené na Obvodnom oddelení Devínska Nová Ves Okresné riaditeľstvo Policajného zboru XXXXX IV pod č.v.s. ORP-149/DN- B4-11 pre prečin krádeže spolupáchateľstvom podľa § 20 k § 212 ods. 1 Tr. zák, ktorého sa dopustili na tom skutkovom základe, že dňa XXXXX po vzájomnej dohode v XXXXX z pozemku č. XXXXX odcudzili zo záhradnej chatky motorovú pílu zn. XXXXX, čím poškodenému XXXXX spôsobili škodu vo výške 565€.

Uznesením prokurátora Okresnej prokuratúry XXXXX IV zo dňa 4.11.2011, spisová značka 2 Pv 532/10/1104, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX IV dňa 04.11.2011 uznesením sp. zn. 2Pv 532/10-22 podmienečne zastavila trestné stíhanie obvinených ml. XXXXX a ml. XXXXX pre prečin krádeže spolupáchateľstvom podľa § 212 ods.1 Tr.zák. k § 20 Tr.zák. 
Uznesenie o podmienečnom zastavení trestného stíhania nadobudlo právoplatnosť dňa 23.05.2012. Obvinenému ml. XXXXX bola určená skúšobná doba v trvaní 18 mesiacov, ktorá uplynula dňa 23.10.2013 a obv. ml. XXXXX bola uložená skúšobná doba v trvaní 12 mesiacov, ktorá uplynula dňa 23.05.2013. Po jej uplynutí prokurátorka skúmala podmienky pre ďalšie rozhodnutie vo veci a zadovážila správy a posudky na osobám obvinených. 
Zo správy UPSVaR XXXXX k osobe obv. ml. XXXXX vyplýva, že mladistvý navštevuje 3.ročník Odborného učilišťa XXXXX Sociálna i ekonomická situácia rodiny je uspokojivá. Matka uviedla, že so synom nemá žiadne výchovné problémy. K osobe XXXXX  uviedli, že od prejednávanej veci nemajú k osobe mladistvého žiadne ďalšie záznamy týkajúce sa protiprávnej činnosti, alebo súvisiace s výchovnými problémami. 
Z výpisu registra priestupkov obvineného vyplýva, že obaja obvinení neboli riešení v priestupkovom konaní na odbore všeobecnej vnútornej správy Obvodného úradu v XXXXX. 
Z odpisu registra trestov oboch obvinených vyplýva, že počas skúšobnej doby nespáchali žiadny novší trestný čin, z lustrácie v systéme AVÍZO vyplýva, že v súčasnosti nie sú trestne stíhaní
. Zo správy o povesti OO PZ Dúbravka vyplýva, že k menovaným nezistili žiadne negatívne skutočnosti, ani zvýšený konzum alkoholických nápojov, či návykových látok.  
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
Zo skutočností vyššie uvedených vyplýva, že tak obv.ml. XXXXX, ako i obv. ml. XXXXX splnili podmienky pre rozhodnutie o svojom osvedčení sa. Počas skúšobnej doby nespáchali žiadny trestný čin, ani priestupok, nedopustili sa žiadneho protispoločenského konania, možno teda konštatovať, že viedol život riadneho občana.  
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e). 
S poukazom na uvedené skutočnosti som rozhodla o osvedčení sa obv. ml. XXXXX a obv. ml. XXXXX v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka